钦定古今图书集成/历象汇编/乾象典/第066卷 > 坤舆图说 > 《风过箫赋》范传正
## 钦定古今图书集成/历象汇编/乾象典/第066卷 > 坤舆图说 > 《风过箫赋》范传正

“风为气兮溥畅，箫在物而虚受。何相会于自然，合无
情于妙有。”泠泠斯韵，习习占久。如闻松盖之巅，宁比
土囊之口。飒尔而至，锵然辄随。响才度已俄远声成
文而不亏，其虚其实，是可披襟而纳。以条以畅，何烦
鼓腹之吹。彼孔雀下降，凤凰来仪。虽见美于格物，岂
不惭于有为。彼箫之韵，惟风所借。或激越于清晓，或
“凄凉于末夜。”寂寞之内，爰生不考之音；《希夷》之间，是
合不言而化。“谓越客乍流其遗响，谓秦女遥度其仙
驾。”散彼寥敻，复于沉潜，被治国之风，以安以乐。在敬
心所感，乃直乃廉，动有轻重，应无洪织。解愠且和，可
并鼓琴之唱；不奸而顺，亦其从律之占。若乃察其所
感，盖有符于元漠，岂惟契于闲澹。籁之所之，智之所
知。诚万殊之舛错，终一贯而逶迤。风从虎兮飘忽，箫
象凤兮参差。何体异之如彼，而音同之若斯？岂不以
宫商所合，唱和为称。类霜钟之暗叩，同灰管之潜应。
时然后起，风匪躁求。激而乃扬，箫为静胜彼钧天之
音，肸蚃洞庭之乐。虚无。岂比风箫之感召，亦由律吕
之相须。异搜奇于蔡笛，鄙滥吹于齐竽。征颜成《南郭》
之言，浩然难究；拟宋玉王褒之赋，庶或同途。